Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 1992. évi XXXVIII. törvény 96. §-a még a költségvetési szervek számára is lehetõvé teszi, hogy – az alaptevékenységük
Paragraph Index: 974

1992. évi XXXVIII. törvény 96. §-a még a költségvetési szervek számára is lehetõvé teszi, hogy – az alaptevékenységük ellátását nem veszélyeztetõ módon és mértékben – vállalkozási tevékenységet folytassanak. Bizonyára Ön elõtt is ismertek az ezzel kapcsolatos példák. E kiegészítõ tevékenység ürügyén azonban a költségvetési szervek nem zárhatják el a gazdálkodásukkal, ezen belül a vállalkozási tevékenységükkel kapcsolatos információkat a nyilvánosságtól. Nem tudok egyetérteni Önnel abban, hogy az MTV Rt. esetében csak azok az adatok volnának kivonhatók az üzleti titok védelme alól, amelyek valamely konkrét cél megvalósítását szolgáló egyedi költségvetési támogatással függnek össze. A legutóbbi, a 2003. üzleti évrõl szóló éves beszámolója szerint a Magyar Televízió Rt. 15,2 milliárd forint bevételként elszámolt olyan támogatást kapott, amely közvetve vagy közvetlenül az állami költségvetésbõl származott. Amennyiben elfogadnám az Ön érvelését, az MTV Rt. gazdálkodásának átláthatósága ellehetetlenülne, mert e közpénz töredékének felhasználását volna módja a nyilvánosságnak ellenõrizni. A közfeladatot ellátó szervek a vagyonukkal való gazdálkodás kapcsán gyakran kerülnek üzleti adatok birtokába. Hivatali elõdömmel egyetértve úgy ítélem meg, hogy ilyenkor a közérdekû adatok nyilvánossága elsõbbséget élvez, mégpedig olyan mértékig, hogy a közpénzek felhasználása a nyilvánosság révén átlátható legyen. E körben az információszabadság alkotmányos jogával szemben a magáncégek üzleti adatainak titokban maradása nem tekinthetõ méltányolható érdeknek. Minden olyan magáncég, amely az államtól vagy az önkormányzattól támogatást, kedvezményt igényel, arra pályázatot nyújt be, vagy amely az állami, önkormányzati vagy jogszabályban meghatározott közfeladatot ellátó szervvel a közpénzeket érintõ üzleti kapcsolatba kerül, köteles eltûrni az üzleti titokhoz fûzõdõ jogának korlátozását. A Ptk. idézett rendelkezésébõl ugyanakkor az is egyértelmû, hogy az MTV Rt.-vel szerzõdéses kapcsolatba kerülõ magáncégeknek mindazok, az ügylettel kapcsolatos adatai titoknak minõsülnek, amelyek megismerése az üzleti tevékenység végzése szempontjából aránytalan sérelmet okozna. Idetartoznak a technológiai eljárásokra, a mûszaki megoldásokra, a gyártási folyamatokra, a munkaszervezési és logisztikai módszerekre, továbbá a know-how-ra vonatkozó adatok.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes